- Sepsi – CFR Cluj va fi live text, de ora 20:30
- Echipa lui Adrian Mutu nu mai are voie să facă paşi greşiţi
Sepsi – CFR Cluj va fi live text, de ora 20:30. După înfrângerea cu Universitatea Craiova, echipa lui Adrian Mutu nu mai are voie să facă paşi greşiţi.
CFR Cluj a început cu o înfrângere playoff-ul şi a ajuns la pe locul 4. De altfel, Adrian Mutu este deja sub presiune după înfrângerea cu Universitatea Craiova. Neluţu Varga a transmis că s-a aşteptat la cu totul altceva după venirea lui Adrian Mutu.
Sepsi – CFR Cluj LIVE TEXT, ora 20:30
Şapte victorii, cinci remize şi doar trei înfrângeri este palmaresul înregistrat de covăsneni pe teren propriu în acest sezon. De partea cealaltă, clujenii s-au impus în cinci dintre cele 15 deplasări, iar de alte patru ori au terminat la egalitate.
Sepsi OSK şi CFR Cluj s-au mai întâlnit în principala competiţie internă de 20 de ori, de două ori s-a impus gruparea din Sf. Gheorghe, de 15 ori au câştigat oaspeţii din această rundă, iar alte trei partide s-au terminat la egalitate.
Echipele probabile
Sepsi (4-1-4-1): Niczuly – Oroian, Ninaj, Kecskes, D. Ciobotariu – N. Păun – M. Ștefănescu, Kallaku, K. Varga, A. Dumitrescu – Debeljuh
Rezerve: Gedo, Dinu Moldovan, Popșa, Safranko, Rența, Alimi, Aganovic, Kocsis, R. Varga, Rondon
Antrenor: Bernd Storck
CFR Cluj (4-3-3): Răzvan Sava – Cr. Manea, Boben, Ajeti, Camora – Muhar, Keita, Tachtsidis – Ciprian Deac, Bîrligea, Otele
Rezerve: Hindrich, Kresic, R. Filip, Mamic, Serebe, Avounou Fofana, Fica, Michael, Condiu
Antrenor: Adrian Mutu
Adrian Mutu, sub presiune înainte de Sepsi – CFR Cluj
Neluţu Varga a declarat că CFR Cluj a avut ghinion în duelul cu oltenii lui Ivaylo Petev, mărturisind că nu se aştepta ca echipa lui să piardă partida. Patronul clujenilor a subliniat că nu în condamnă pe Adrian Mutu pentru această înfrângere, mărturisind că nu se gândeşte să-l demită pe acesta.
Mai mult decât atât, Varga a declarat că Mutu este în grafic, deoarece obiectivul pe care i l-a setat este clasarea pe primele două locuri din Liga 1, la finalul sezonului.
"Normal că m-am așteptat la altceva. Nu mi-a displăcut jocul, dar nu mi-a plăcut că nu am câștigat. Dar am avut ghinion. Au fost 22 de ocazii. nu pot să îl condamn pe Mutu pentru înfrângere. Echipa a jucat.
(N.r. Care este obiectivul?) Minim locul 2. Obiectivul pe care l-am pus este minim locul 2, dar bineînțeles că vrem titlul. Anul acesta a fost un an de reconstrucție și nu am fost așa exigent, dar nu înseamnă că am lăsat garda jos. (N.r. Ce se întâmplă dacă nu-şi îndeplineşte obiectivul) Discutăm, reanalizăm", a declarat Neluţu Varga, conform prosport.ro.